Nafarroako Parlamentuko Mahaiak, 2022ko otsailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, Nafarroako Gobernuaren menpeko haur eskoletako 0-3 zikloko postu berriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko otsailaren 21ean

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak ostegunean, 2022ko otsailaren 24ko kontrolerako Osoko Bilkuran, ahoz erantzun dezan:

Hezkuntzako zuzendari nagusiaren urtarrilaren 18ko 3/2022 Ebazpenak, funts publikoak jasotzen dituzten Nafarroako Foru Komunitateko Haur Hezkuntzako lehen zikloko ikastetxeetan 2022-2023 ikasturtean haurrak onartzeko prozedura onesten du.

Hezkuntzako kontseilariak iragarri zuen 391 postu publiko sortuko zirela 2022-2023 ikasturterako eta tarifak murriztuko zirela.

Iruñeko Udalaren menpeko Haur Hezkuntzako lehen zikloko (0-3 urte) haur eskolak doakoak izanen dira, Udalak bere deialdian iragartzen duenaren arabera.

Nola banatzen dira 391 postu berriak 2022-2023 ikasturterako, Nafarroako Gobernuaren menpeko haur eskoletako 0-3 zikloan eta zer kostu izanen dute familientzat?

Iruñean, 2022ko otsailaren 21ean

Foru parlamentaria: Marisa de Simón Caballero